ཚེ། །ཞེས་པ་ནས། འདི་ལ་གཞིལ་ཞིང་གཞོམ་དུ་མེད། །ཅེས་པའི་བར་དང༌། ཡང་རྒྱུད་དེ་ཉིད་
ཀྱི་ལེའུ་ཉེར་བཞི་པ་སྒྲུབ་ཐབས་ཀྱི་རྒྱུ་ངོས་བཟུང་བར། ཡེ་ཤེས་ཚེ་བདག་གསང་བའི་སྒྲུབ་པ་
།ལས་ཀྱི་ཚེ་བདག་སྡིག་པ་ནག་པོའི་དྲག་སྔགས་དང༌། །བྱེ་བ་དགུ་ཁྲིའི་ལྟོ་བ་དཀྲུག་པ་
དང་། །སྲིན་པོ་མགོ་དགུ་ཉེ་བར་མངགས་པ་དང་། །མཆོད་རྟེན་དཀར་ནག་སྟོབས་ཆེན་གྱད་
གནོན་དང་། །མཆོག་དང་ཕག་མོ་རང་གཤེད་ཁ་སྦྱོར་དང༌། །ཡང་གསང་ཀུན་འདུས་རྩ་བའི་
དང༌།
278

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
དྲག་སྔགས་དང་། །དམར་ལེན་འབྲུ་བཞིའི་ཚེ་བདག་དྲུག་སྔགས་རྫོགས། །ཞེས་ཀྱང་གསུངས་
།
ལ། ཡང་རྒྱུད་དེ་ཉིད་ཀྱི་ལེའུ་ལྔ་བཅུ་ང་དགུ་པ་དབང་གི་སྐབས་སུ། བཀའ་རྫོགས་མཆོད་རྟེན་
གྱི་དབང་བསྐུར་བ་ལ་གསུམ་སྟེ། རང་བྱུང་ལུས་ཀྱི་མཆོད་རྟེན་སྒོམ་པ་དང༌། སྟོབས་ཆེན་རྫས་
ཀྱི་མཆོད་རྟེན་གྱི་དབང་བསྐུར་བ་དང་། གཏད་རྒྱ་དགྲོལ་བའོ། །ཞེས་པ་ནས། སྙིང་དང་འདྲ་
བའི་བུ་གཅིག་ལ་བཀའ་གཏད་ཅིང་གཏད་རྒྱ་དཀྲོལ་ལོ། །ཞེས་པའི་བར་འདི་ལྟར་གསུང་འདུག་
པ་འདི།
ཚེ་བདག་མཁན་པོ་མཆོད་རྟེན་ལག་ཏུ་བླང་བ་རྣམས་ལ་མེད་དུ་མི་རུང་དགོས་པ་གལ་པོ་
ཆེ་རང་དུ་འདུག་ཀྱང༌།
དེང་སང་གི་སྔགས་བན་གཤིན་རྗེ་མཁན་པོ་རྣམས་ཀྱིས་ལག་ཏུ་བླང་བ་
ལྟ་ཞོག
།མིང་ཙམ་དང་ཡོད་པའང་མི་ཤེས་པར་འདུག་པས་ཉམས་མཚར་བའི་གནས་འབའ་
ཞིག་ཏུ་ཟད་དོ། །སྨྲས་པ། འདས་དུས་རྒྱལ་བ་ཀླུ་ཡི་རིགས་མཆོག་དབྱངས། །མ་འོངས་མགོན་
པོ་ཀུན་ཏུ་གཟིགས་པ་ཞེས། །ད་ལྟ་སངས་རྒྱས་མོས་པ་རབ་དགའ་བའི། །སྙིང་པོ་ནོར་བུ་རིན་
ཆེན་བརྩེགས་རྒྱལ་པོ། །དེ་ལྟར་དུས་གསུམ་ཀུན་ཏུ་སངས་རྒྱས་ཀྱང་། །སྲིད་གསུམ་སེམས་ཅན་
279

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ཁམས་རྣམས་མ་ཟད་བར། །མྱ་ངན་མི་འདའི་བརྟུལ་ཞུགས་ཐུགས་བསྐྱེད་ཀྱིས། །ཞིང་འདིར་
རྒྱལ་སྲས་གཞོན་ཚུལ་འཇམ་པའི་དཔལ། །ངར་འཛིན་གཤིན་རྗེ་ལ་སོགས་གདུལ་དཀའ་
བ། །ཁྲོ་ཆེན་ཀུན་གྱིས་འཇོམས་པར་མ་ནུས་པ། །གཞོམ་ཕྱིར་གཤིན་རྗེའི་གཤེད་པོར་བསྟན་
བྱའི་དགྲ། །ཕྱག་རྒྱ་ཐམས་ཅད་ཟིལ་གྱིས་གནོན་པ་ཡི། །སྒྲུབ་སྐོར་བཀའ་གཏེར་ཀུན་ན་མང་
བཞུགས་ཀྱང༌། །ཡོངས་སུ་གྲགས་པ་ལྕགས་སྡིག་ནག་པོའི་ཆོས། །ཕྱི་ནང་གསང་སྐོར་གསུམ་
ལས་གསང་བའི་སྐོར། །གནམ་ཐོག་མེ་ཡི་སྤུ་གྲི་ཞེས་གྲགས་པ། །རྒྱུ་སྐར་དབུས་སུ་ཁྱིམ་གྱི་
བདག་པོ་བཞིན། །ཆེས་ཆེར་གསལ་མོད་དེ་ཉིད་ཤེས་སོ་ལོའི། །སྔགས་བན་མང་ཡང་ཆུ་ཤིང་
སྙིང་པོ་བཞིན། །ཉེ་བར་གཏུག་ན་ལག་ལེན་གནད་ཀུན་རྨོངས། །གདམས་པའི་མིང་ཙམ་ཐོད་དུ་
བཅིངས་ཁོ་ན། །ཀྱེ་མ། དབང་ཐོབ་དམ་ལྡན་རིམ་གཉིས་གནད་ལ་གོམས། །དངོས་ཉམས་རྨི་
ལྟས་ཡི་དམ་ལྷ་ཞལ་མཐོང༌། །བཟླས་བརྗོད་དལ་འགྲོའི་ཀླུང་ལྟར་བྲི་གང་མེད། །ཞི་རྒྱས་དབང་
དྲག་སྲུང་ཟློག་སྲོག་སེར་ཐོག །སྡེབ་གཤོར་རླུང་དང་འབྱེད་དཀྲུག་བསྐྲད་པ་དང༌། །ཆོ་འཕྲུལ་
280

al
12
ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
སྲེག་འཕང་གཏད་མནན་བཅད་གསོ་སོགས། །རབ་འབྱམས་ལས་ཀུན་རྫས་སྔགས་ཏིང་འཛིན་
དང༌་།
།ཕྱག་རྒྱས་གྲུབ་ལ་སྔགས་པ་ཚད་ལྡན་ཞེས། །རྒྱ་བོད་ཀུན་ལ་སྙན་པའི་རྒྱལ་རྔ་
སྒྲོག
།སྙིགས་མའི་དུས་འདིར་དེ་ལྟར་རྒྱང་བསྲིངས་ནས། །ནོར་སྐྱོང་རྔན་པའི་ཟན་གོང་རོལ་
མོས་སྐྱེལ།
།བལ་ཚོན་ཤིང་རིས་འཇིམ་པའི་ལས་ལ་བརྩོན། །རུས་དང་ཕ་མེས་ཆེ་བཙན་རྒྱུད་དོ་
ལོ། །གལ་ཏེ་ཕྲིན་ལས་བསྒྲུབས་ཀྱང་མ་འགྲུབ་ཚེ། །རང་ཉིད་སྦས་ནས་ངན་ཁག་ལྷ་ལ་
འགེལ། །རྔ་དུང་རོལ་མོ་དབྱངས་སོགས་ང་རོ་ལ། །བརྩོན་ཞིང་འཐད་ལེགས་ཆོས་བརྒྱད་བློ་
བྲིད་ཀྱིས། །གཞན་ཀུན་བསླུས་ནས་རིག་འཛིན་གོང་མ་དང༌། །མཉམ་ཞེས་རང་བསྟོད་རང་
གིས་བྱེད་བཞིན་དུ། །མགོ་སྐྱེས་གཡག་རུ་ཚེར་ཕྲེང་ལྕགས་ཕུར་དང༌། །རྔ་གོག་ཁུར་འཆང་
བསྒྱིངས་ཏེ་སྔགས་འཆང་ང༌། །ཞེས་པའི་ངལ་བས་ཅི་བྱ་བྱིས་བློ་ཅན། །བླུན་པོ་གཞན་ཀུན་དེ་
དང་དེ་འདྲར་རློམ། །དེ་འདྲའི་དུས་འདིར་དབུར་སྟོད་བྱང་ཁམས་སུ། །སོན་པའི་སྔགས་འཛིན་
ཐབས་ཤེས་མལ་སྟན་དུ། །བདེན་ཆེན་འགྱུར་བྲལ་ཆང་གིས་ར་རོ་ཞིང༌། །རིམ་གཉིས་རབ་
281

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
འབྱམས་ལས་ཀུན་སྒྲུབ་བཞིན་དུ། །རྫོགས་པ་ཆེན་པོའི་ཀློང་དུ་གཉིད་ལོག་ཚེ། །གངས་ཅན་
ཞིང་གི་འདྲེན་གཙོ་གྲུ་འཛིན་དགྱེས། །ཐ་མལ་འགྲོ་ངོར་ཞི་ལྡན་ངུར་སྨྲིག་གི། །རྒྱལ་མཚན་
འཛིན་པའི་རྫུ་བག་ལ་གབ་པོ། །རྒྱལ་བ་ཀུན་གཙོ་ཐམས་ཅད་མཁྱེན་ཞབས་དེས། །བཀའ་
བསྩལ་མེ་ཡི་ས་བོན་ཅོད་པན་ནི། །རབ་ལྗི་ནུས་པའི་རྒྱལ་པོའི་རྩེར་བཀོད་ཚེ། །ལྡོག་པར་མ་
ནུས་གནམ་ལྕགས་ཆོས་བརྒྱད་ཀྱི། །ལག་ལེན་རྒྱས་པ་འཁྲུལ་བའི་དྲིས་དབེན་ཞིང་། །བསྒྲུབ་ན་
དོན་གཉིས་འབད་མེད་འགྲུབ་པ་ཡི། །གནམ་ཐོག་མེ་ཡི་སྐོར་གྱི་ལག་ཁྲིད་རྣམས། །མ་ཚང་མེད་
འདི་འབད་པས་བསྒྲུབས་ཟིན་མོད། །འོན་ཀྱང་དེང་སང་སྔགས་བན་འདི་ཀོ་རྣམས། །ངན་
སྔགས་རྒྱལ་པོ་འདི་དང་འདི་འདྲ་ལས། །ཡུལ་འདྲེའི་ཁོལ་པོ་ནོར་སྲུང་ཀ་གཉིས་པ། །ཚིམ་པའི་
ཟན་མར་འོ་དོད་རོལ་མོའི་སྒྲ། །ཉིན་མོའི་སྒོ་ངའི་བློ་ཅན་སྔགས་བན་གྱིས། །ས་སྟེང་གང་ཚེ་ཚུལ་
འདི་འབད་པས་ཅི། །རྒན་པོ་བདག་ནི་ངལ་བ་དོན་མེད་སྙམ། །འོན་ཀྱང་རྩ་བའི་འདྲེན་པ་བསླུ་
མེད་སྐྱབས། །རྒྱལ་མཆོག་ཐམས་ཅད་མཁྱེན་ཉིད་བཀའ་བསྩལ་ཉིད། །འབད་པས་བསྒྲུབས་པ་
282

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
རྒྱལ་བ་དགྱེས་པའི་མཆོག །རབ་ཏུ་བསྐྱེད་ཚེ་སྔགས་བན་ཤནྟི་པ། །རྒན་པོ་བདག་ནི་འདི་ཕྱི་
་དགའ་ཡིད་སྤྲོ་ཉིན་དང་གཅིག་
ཀུན་གྱི་དོན། །གྲུབ་ལ་ཐེ་ཚོམ་སོམ་ཉི་ངེས་བྲལ་སྙམ། །རབ་དགའ་ཡིད་སྤྲོ་ཉིན་དང་གཅིག་
ཤོས་ཀུན། །ཁོར་མོར་གླུ་དབྱངས་དགའ་བདེར་རྟག་རོལ་བ། །གཙུག་ཕུད་ཅན་གྱིས་དབྱར་རྔ་
ཐོས་པའི་ཚེ།
།མགྲིན་སྡུག་གར་གྱི་རྩེད་ལ་འགྲན་པར་སྙམ། འདི་དགེ་གཟའ་ཡི་བདག་པོའི་
འོད་ལྟར་མི་བཟད་རབ་འབར་སྤྲོས་པ་ཡིས། །ངར་འཛིན་མུན་པ་མཐའ་དག་བཅོམ་ཞིང་བསྟ་
དང་འགྲོ་ལ་རབ་སྣང་བའི།
པོ་ཡི། །བསྟན་པའི་པད་ཚལ་དུས་ཀུན་འབར་ཞིང་བདག་སོགས་འཇམ་མགོན་ས་ཐོབ་ཤོག །དེ་
།འབྱུང་པོའི་བྱ་ཚོགས་རྨིང་མེད་མཐར་བགྱིས་འོད་གསལ་རྡོ་རྗེ་སྙིང་
ལོ་ཡི་༡ ལྟར་འཇམ་དཔལ་གཤིན་རྗེའི་གཤེད་ཚེ་བདག་ལྕགས་སྡིག་ནག་པོ་གསང་བ་གནམ་ཐོག་མེའི་
སྐོར་གྱི་གཅེས་པའི་འཁོར་ལོ་བཅུ་གསུམ་སོགས་ཆབས་ཅིག་ཏུ་ལག་ཏུ་ལེན་པའི་ཊཱི་ཀ་རིན་ཆེན་
འབར་བའི་གསལ་བྱེད་ཁྲིགས་ཆགས་སུ་བཀོད་པ་རྡོ་རྗེ་འབར་བའི་མཚོན་རྣོན་ཞེས་བྱ་བ་
འདིའང་། །སྔགས་བན་རྒན་པོ་ཤནྟི་པ་འུ་ཅག་རྒྱལ་བ་ཐམས་ཅད་ཀྱི་མཁྱེན་བརྩེ་ནུས་པའི་རང་
283

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
བཞིན་མ་ལུས་པ་གཅིག་ཏུ་བཟླུམས་པའི་འཕགས་པ་སྙིང་རྗེའི་ལྷ།_རྒྱལ་བ་ཐམས་ཅད་མཁྱེན་པ་
ཆེན་པོའི་ཞབས་ཟུང་མཆོག་ཏུ་མི་འགྱུར་བ་བཀྲ་ཤིས་ཀྱི་འཁོར་ལོ་རྩིབས་སྟོང་བཀྲ་བ་གང་དེ་ཉིད་
ལྷ་ལྡན་གྱི་ལྗོངས། རི་བོ་གྲུ་འཛིན་གྱི་རྩེ་མོར་ཕོ་བྲང་ཆེན་པོ་ལུགས་བརྒྱའི་སྒོ་འཕར་ཅིག་ཅར་
ཉིད་དུ་དབྱེ་བར་འཕྲོག་བྱེད་ཆེན་པོའི་ཁྲི་ལ་ལེགས་པར་འཁོད་པའི་ཞབས་དྲུང་དུ། ཡན་ལག་གི་
མཆོག་གིས་ཡང་དག་པར་བཏུད་པའི་ཚེ་ཉིད་ཀྱི་གསུང་གིས་གཤིན་རྗེ་ལྕགས་སྡིག་གི་བཅའ་གཞི་
རྒྱས་པ་ཊཱི་ཀའི་འཁོར་ལོ་ཚང་མར་འགྲོ་བ་འདི་ལ། གཤིན་རྗེ་ཡང་ཟློག་གཟའ་གདོང་གི་ཞལ་
གདམས་དེ་འདྲ་བ་མཐོང་ཤེས་གོ་བདེ་བ་ཞིག་ཅིས་ཀྱང་གྱིས་ལ་བསྐུར་ཞེས་གསུང་གི་གནང་བ་
དང་། དབུགས་དབྱུང་ལེགས་པར་བསྩལ་བའི་མཐུ་ལ་བརྟེན་ནས། ལྕགས་སྡིག་མཐིང་ནག་
ལུས་པོ་གྲུ་གསུམ་ལས། རྩ་རྒྱུད་སྡིག་པ་སྙིང་འཛིང་བྱུང་བ་དང༌། སྟོད་དྲིལ་ཉི་མ་ཤར་བ་
ལས། བྱང་ཆུབ་སྒྲུབ་པའི་ཆོས་སྡེ། མགོ་བོ་མཐིང་ནག་གྲུ་གསུམ་ལས། སྒྲུབ་ཐབས་སྙིང་
གཟེར་ནག་པོ། བརྡུང་བའི་རྭ་ལས། ཨུར་མོ་གྱང་འགྱེལ་ལས་བཞི། རྒྱབ་སྟོད་གཉེར་མ་
284

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
གསུམ་ལས། སྒྲུབ་ཐབས། ཞལ་གདམས་ཆེ་འབྲིང་ཆུང་གསུམ། སྨད་གྱི་གཉེར་མ་
ལས། བསྟོད་བསྐུལ་རྒྱས་འབྲིང་བསྡུས་གསུམ། བར་གྱི་གཉེར་མ་ལས། མངོན་རྟོགས་རྒྱས་
འབྲིང་བསྡུས་གསུམ། གཡས་ཀྱི་ཡན་ལག་བཞི་ལས། བྱས་པ་བཤིག་པའི་ལས་བཞི། གློ་བ་
གངས་རི་དཀར་པོ་ལས། ལག་ལེན་དོན་བསྡེབས་ཆེན་མོ། མཆིན་པ་མཆོང་རི་སྨུག་པོ་
ལས། གནས་ཀྱི་མཚན་ཉིད་དང་སྔོན་འགྲོ། རྫས་དང་འདམ་པའི་བྱིན་རླབས། མཁལ་མ་ཚིལ་
གྱི་མཛོད་ཕུག་ལས། མཆོད་རྟེན་རབ་གནས་ཡེ་ཤེས་ཟུང་འཇུག །བད་ཀན་དར་དཀར་ཡོལ་བ་
ལས། ཕྱི་ནང་རྟགས་ཀྱི་ངོས་འཛིན་དང༌། བཟླས་པ་གྲངས་ཀྱི་དྲོད་ཚད། སྨད་ཀྱི་སྣོད་རྣམས་
ལས། གཅེས་པའི་འཁོར་ལོ་བཅུ་གསུམ་དང༌། དེ་རྣམས་བསྒྲིགས་པའི་ཊཱི་ཀ་རིན་ཆེན་ཕྲེང་
བ། རྣམ་ཤེས་སྙིང་གི་ཕོ་བྲང་ལས། སྔགས་བྱང་སྙེ་མ་ཁྲ་མོ། སྙིང་ལས་སྔགས་བྱང་སྙེ་མ་དཀར་
པོ། ལྕགས་སྡིག་གི་ཆོས་སྡེ་དྲིལ་བ་མཆོད་རྟེན་སྒྲོན་མ་རྒྱས་འབྲིང་བསྡུས་གསུམ། གནམ་
ལྕགས་འཕྲུལ་གྱི་ལྡེ་མིག་ལྕགས་སྡིག་གི་ཆོས་སྡེ་གཏན་ལ་དབབ་པ་ཚེ་བདག་ནག་པོའི་མན་ངག་
285

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ཐམས་ཅད་ཀྱི་ལྡེ་མིག་རིན་ཆེན་འཕྲུལ་གྱི་སྒོ་འབྱེད་རྣམས་དང་ལེགས་པར་བསྟུན་ཞིང་བསྒྲིགས་
དགོས་པ་སྔགས་འཆང་གོང་མ་མཁྱཻན་པ་དང་ལྡན་པ་བཙན་གཡག་སྤྲུལ་པའི་སྐུ་དང་། གུ་རང་
ཚུལ་ཁྲིམས་རྒྱ་མཚོ་ལ་སོགས་པ་རྣམས་ཀྱི་གསུང་གི་བདུད་རྩི་ཡང་དག་པར་བཏུས་ཤིང་། ལག་
ལེན་གྱི་དཀའ་འཕྲང་དགོས་གནས་གང་བྱུང་རྣམས་ཟོམ་པོར་མ་བཞག་པར་ཡང་ཡང་ཞུས་
རྩ་བ་ཁོག་ཅིང་ཐེ་ཚོམ་མེད་པར་བྱས། གཞན་ཡང་གཤིན་རྗེ་ལྕགས་འདྲ། པད་
ལུགས། ཁྲོ་ཆུ། འཆར་ཀ། ཀིང་ཀང་ཆེན་མོ། དུ་བ་དུམ་བུ། རུ་མཚོན་དམར་ནག །བསེ་
ནག་པར་བུ། བཤན་པ་ལག་དམར། ཚེ་བདག་སྒྲོ་རྐང་མ། ཁ་ལ་རྒྱས་འདེབས། ཉི་མ་དམར་
ཟླ་
ནག་ལ་སོགས་གཤིན་རྗེའི་གཤེད་པོའི་རྒྱུད་ཀྱི་ཆོས་སྐོར་མཐའ་དག་ལ་ལེགས་པར་སྦྱངས།
གསང་ཐུགས་ཀྱི་རྒྱུད་རྩ་བ་ཆེན་པོ། ཟླ་གསང་འདུས་པའི་ཏནྡྲ། ཟླ་གསང་བཤན་པ་སྤུ་གྲི། ཟླ་
གསང་དྲེགས་པ་ཚར་གཅོད། གསང་བ་དགུ་བཅུ་པ། གསང་བ་སུམ་ཅུ་པ། གཤིན་རྗེ་དམར་
ནག་འབར་བའི་རྨེ་རྒྱུད། གཤིན་རྗེ་ཐམས་ཅད་ཀྱི་ཐུན་མོང་གི་བཤད་རྒྱུད་ཆེན་པོ་འཁྲུལ་འཁོར་
286

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
རྒྱལ་མཚན་མེ་ལོང་དང་། བཤད་རྒྱུད་ཆེན་པོ་ཁྲི་དྲུག་སྟོང་པ་སོགས། གཤིན་རྗེའི་གཤེད་པོའི་
རྒྱུད་སུམ་ཅུ་རྩ་གཉིས་དང་། གཞན་ཡང་བཀའ་གསར་རྙིང་གི་གཤེད་སྐོར་ཕལ་ཆེར་ལ་སྦྱང་
སྟོབས་དང་ལྡན་པར་བགྱིས་ཤིང་། གཞན་ཡང་དྲག་པོ་མངོན་སྤྱོད་ཀྱི་གཞུང་ཆེན་རྣམས་ལའང་
སྦྱངས་ཤིང་ལག་ལེན་གྱི་གནད་ཐམས་ཅད་ལ་ཡིན་རློམ་གྱི་རས་ཆོད་མ་བགྱིས་པར་རྩ་བ་ཁོག་
པར་བགྱིས། སྡིག་རྒྱུད་རྣམས་ལའང་སྦྱངས་ཤིང་། ཡི་དམ་གྱི་བསྙེན་སྒྲུབ་རྣམས་རྟགས་ལྡན་དུ་
ཐེམས་པར་བགྱིས་པའི་སྔགས་བན་རྒན་པོ། དབུར་སྟོད་འབྲི་ཀླུང་གི་ཕྱོགས་བྱང་ཁམས་རྒྱུད་དུ་
སོན་པ་སྐྱ་རའི་གདུང་ལས་བཅུ་བཞི་པའི་ཐོག་ཏུ་གནས་པ། ཤཱཀྱའི་དགེ་སློང་སྔགས་པ་ནག་པོ་
རིག་འཛིན་ཆོས་ཀྱི་གྲགས་པ་ཕྲིན་ལས་རྣམ་པར་རྒྱལ་བའི་སྡེ་ཞེས་སམ། སློབ་དཔོན་ཆེན་པོ་
པདྨ་སཾ་བྷ་ཝས་རྒྱལ་སྲས་དབུར་སྨྱོན་ཞེས་ཀྱང་བཏགས་པ། ལོ་མང་གི་ཁུར་གྱིས་དུབ་ཅིང་དབང་
པོ་རྣམས་ཀྱང་རིམ་ཀྱིས་འགྲིབ་པའི་སྐབས་སུ་བབ་པ་རང་ལོ་དྲུག་ཅུ་རེ་ལྔ་པའི་སྟེང་ས་ཁམས་
འཁོར་ལོའི་སྣ་ཅན་གྱི་ལོ། ཆུ་ཤེལ་གྱི་དབང་པོ་རི་དྭགས་ཀྱི་མགོ་ཅན་གྱི་དགའ་མ་དང་ལྷན་ཅིག་
287

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
བརྩེ་བའི་རེས་ལ་བབ་པའི་དཀར་ཕྱོགས་ཀྱི་བཟང་པོ་དང་པོ་ལ་རྩེ་བ་གཞིས་ཀ་སྲ་བརྟན་རྡོ་རྗེའི་
གནས་མཆོག་ཏུ་འབད་པས་སྦྱར་བ་འདིས་ཀྱང་། རྒྱལ་བ་ཐམས་ཅད་མཁྱེན་པ་ཆེན་པོའི་
དགོངས་ཀློང་ཟབ་ཞི་སྤྲོས་པའི་མཚན་མ་ལས་འདས་པ་དག་མཆོག་ཏུ་དགྱེས་པ་བསྐྱེད་པ་
དང༌། འོད་གསལ་རྡོ་རྗེ་སྙིང་པོ་རྫོགས་པ་ཆེན་པོའི་བསྟན་པ་གཟའི་བདག་པོ་ལྟར་རབ་ཏུ་གསལ་
བ་དང༌། བསྒྲལ་བའི་ཞིང་བཅུ་དང༌། ཉམས་པ་བདུན་ལ་སོགས་པ་རྨིང་མེད་པར་ཚར་བཅད་དེ་
འཇམ་མགོན་ཡེ་ཤེས་སེམས་དཔའི་གོ་འཕང་བླ་ན་མེད་པ་བདེ་བླག་ཏུ་ཐོབ་པའི་རྒྱུར་གྱུར་
3
ཅིག། སརྦ་མངྒ་ལཾ།།
288

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12